รัฐมนตรีช่วยว่าการกระทรวงมหาดไทย เปิดเผย ส่งสะพานชั่วคราวไปสนับสนุนและเร่งซ่อมแซมเส้นทางที่ประสบปัญหาอุทกภัย
รัฐมนตรีช่วยว่าการกระทรวงมหาดไทย เปิดเผย ส่งสะพานชั่วคราวไปสนับสนุน และเร่งซ่อมแซมเส้นทางที่ประสบปัญหาอุทกภัย ขณะที่ สถานการณ์ภัยแล้งขณะนี้คลี่คลาย มีน้ำอุปโภค-บริโภคเพียงพอนายนิพนธ์ บุญญามณี รัฐมนตรีช่วยว่าการกระทรวงมหาดไทย กล่าวว่าขณะนี้ยังมีจังหวัดที่ประสบปัญหาอุทกภัยอยู่ 10 จังหวัด เบื้องต้นส่งเจ้าหน้าที่ไปคอยดูแลให้ความช่วยเหลืออย่างใกล้ชิด เพื่อให้มีความปลอดภัยทั้งในชีวิตและทรัพย์สิน ขณะที่ในส่วนของกระทรวงมหาดไทย ดูแลเรื่องของการสัญจรทางถนน โดยได้ส่งสะพานชั่วคราวไปสนับสนุน พร้อมเร่งซ่อมแซมเส้นทางที่ชำรุด ทั้งนี้การฟื้นฟูหลังน้ำลด ประชาชนและเกษตรกรที่ได้รับผลกระทบ จะได้รับชดเชยค่าเสียหายเพื่อเป็นการเยียวยาตามกฎเกณฑ์และระเบียบที่กำหนดไว้รัฐมนตรีช่วยว่าการกระทรวงมหาดไทย กล่าวอีกว่า จากสถานการณ์อุทกภัยครั้งนี้ ได้ส่งผลดีต่อพื้นที่ที่ประสบปัญหาภัยแล้ง หลังจากได้รับรายงานจากจังหวัดที่ประสบปัญหาว่า ขณะนี้มีน้ำอุปโภค-บริโภค รวมทั้งน้ำเพื่อการเกษตรเพียงพอในการดูแลประชาชนและเกษตรกร